**SRIJEDA , 13 . 5 . 2020.**

**Matematika**

Dragi moji, i to je to - danas ste naučili zadnje gradivo iz matematike u 1. razredu - oduzimati dvoznamenkaste brojeve do 20.

Upoznali ste 2 načina : 1. **14 – 12 = 14 – 10 – 2 = 4 – 2 = 2** ili

2. **4 – 2 = 2**

**14 – 12 = 2**

**Zadatak** : U UDŽBENIKU , str. **89.** promotrite crteže, pročitajte što piše i riješite

**4.** - **7** . zadatak .

U PISANKU iz matematike ,ispod zadataka koje ste jučer pisali ,

napišite i dovršite :

**5 – 2 = 3 6 – 4 = 2 8 - 2 = 6**

**15 – 12 = 3 16 – 14 = 2 18 – 12 = 6**

**7 – 6 = 4 – 1 = 9 – 5 =**

**17 – 16 = 14 - 11 = 19 – 15 =**

**Priroda i društvo - Hrvatski jezik**

PID - Nadam se da ste danas bili jako pažljivi na satu Prirode i društva. Ono što ste danas naučili za vas je jako važno , jer ako dobro upamtite sva pravila i još važnije ako ćete ih se **pridržavati** , to vam može spasiti i život !

HJ – Čuli ste u priči EDO U PROMETU da je Edo usvojio prometna pravila i postao odgovoran sudionik u prometu pa se i vi ugledajte na njega. Također ste vježbali odgovarati na pitanja pa će to biti i vaš današnji zadatak .

**Zadatci** : 1 . **UDŽBENIK** iz Prirode i društva str. **112. i 113.** – pročitati tekst, promotriti crteže i naučiti važna prometna pravila.

2. Pitanja iz PROVJERI ZNANJE ( PID - str. 113. ) prepiši VELIKIM tiskanim slovima u **pisanku A iz Hrvatskoga jezika** i napišite odgovore na njih **punim** rečenicama .

3. **RADNA BILJEŽNICA** iz Prirode i društva str **. 54. i 55.** riješiti **1. –4.** zadatak .

U pisanku iz prirode i društva napišite na novu čistu stranicu :

**PONAŠANJE PJEŠAKA U PROMETU**

**SIGURNO PRELAZIM CESTU: STANEM, GLEDAM, KRENEM!**

**PROMETNIK OKRENUT LICEM -STOJIM.**

**PROMETNIK OKRENUT BOKOM-KRENEM.**

**SEMAFOR :**

**CRVENO – STANI I ČEKAJ ! ZELENO – KRENI !**

**4.** Za **vježbu čitanja** glasno pročitajte dijelove teksta **EDO U PROMETU** :

(…)

**Dječak Edo je do škole morao prijeći veliko raskrižje kojim su jurili brzi i bučni automobili. Edo je već znao kako se treba ponašati u prometu i na tako velikom raskrižju. Roditelji su ga već nekoliko puta vodili u šetnju nogostupom do škole kako bi zapamtio put i naučio prelaziti cestu:**

**-Edo, moraš biti pažljiv kada prelaziš cestu! - upozoravala ga je mama.**

**-Uvijek pažljivo gledaj semafor. Prelazi samo kada je upaljeno zeleno svjetlo. - objašnjavao je tata.**

**Čuo je to tko zna koji put, ali je svejedno pažljivo slušao jer se u prometu uvijek treba pažljivo i odgovorno ponašati.**

**Drugi se tjedan ohrabrio poći sam u školu. Stigao je do raskrižja. Na semaforu za pješake je bilo upaljeno crveno svjetlo. Stao je i čekao. Upalilo se zeleno svjetlo. Edo pogleda lijevo, desno, lijevo i polako po pješačkom prijelazu prijeđe na drugu stranu ceste. Ponašao se odgovorno i sigurno je došao do škole.**

(…) Marica Kardaš

*NE zaboravite na sat Vjeronauka na Teamsu danas poslijepodne .*